Tropisk regnklima i verden.
**Tropisk regnskogklima**, også kalt **ekvatorialklima**, er et tropisk klima, som man vanligvis (men ikke alltid) finner langs ekvator. Regioner med dette klimaet har ofte tropiske regnskoger og er i Köppens klimaklassifisering klassifisert som «Af». Det finnes to hovedtypene av regnskog som er temperert og tropisk regnskog. Sistnevnte har har følgende kjennetegn: Stabil temperatur, våt, mørk, næringsfattig jord, mangfoldig og flere lag.

Regnskogen må bevares av tre viktige grunner: For å hindre klimaendringer, for å bevare naturmangfoldet, og for å bevare livsgrunnlaget til mennesker og dyr. Ettersom tropiske regnskoger ligger på eller nær ekvator, er klimaet vanligvis varmt og vått. Høy nedbør og høye temperaturer året rundt er ideelle forhold for vegetasjonsvekst. Det brede spekteret av planter oppmuntrer til et stort utvalg av insekter, fugler og dyr.

Beskrivelse
-----------

Borneo, med den typiske vegetasjonen for en tropisk regnskog.
Tropisk regnklima er et tropisk klima der det ikke fins tørketid – alle månedene har minst 60 mm nedbør. Tropisk regnklima har ikke noko separat sommer og vinter, og er typisk varm og våt året gjennom med både ofte og tung nedbør. Været er ofte likt fra dag til dag, og temperaturforskjellen mellom dag og natt er som regel større enn temperaturforskjellen mellom «sommer» og «vinter».

Fordeling
---------

Tropisk regnklima finner en vanligvis på breddegrader innenfor fem grader nord og sør for ekvator, som er dominert av den intertropiske konvergenssonen. Tropisk regnklima finnes også i mindre områder andre steder, og ikke alle områdene langs ekvator har tropisk regnklima. 

Noen steder med dette klimaet har nesten uendret vær året gjennom (den nordvestlige stillehavskysten i Sør- og Mellom-Amerika, fra Ecuador til Costa Rica, men i mange tilfeller er perioden med høy sol og lengre dager mye våtere (som i Palembang i Indonesia) og noen steder er tiden da sola står lavest våtest (som i Sitiawan i Malaysia).

I tillegg fins også tropisk regnklima utenfor ekvatorområdet, for eksempel i Santos i Brasil og Fort Lauderdale i USA, som ikke bare ligger utenfor ekvator, men også ligger like utenfor tropene.

Klimatiske kjennetegn
---------------------

* Breddegradene ligger vanligvis under lavtrykksbeltet i stillebeltet året rundt, og har derfor nesten ingen separate årstider.
* Sola står nesten vertikalt midt på dagen, og er direkte over hodet to ganger i året, ved jevndøgn.
* Døgnmiddeltemperaturen er vanligvis omkring 27 ℃ året rundt. Omfattende skydekke og kraftig nedbør hindrer store temperaturforskjeller mellom dagene, og temperaturen stiger sjelden over 33 ℃.
* Temperaturen endrer seg vanligvis mellom 2 og 5 ℃ gjennom døgnet, som er større enn den årlige variasjonen av døgnmiddeltemperaturen på 2 ℃.
* Det kommer mye regn, som vanligvis er konvektiv (regnbyger).

Større byer med tropisk regnklima
---------------------------------


|  |  |
| --- | --- |
| **Afrika*** Ugandas flagg Entebbe i Uganda
* Den demokratiske republikken Kongos flagg Kisangani i Den demokratiske republikken Kongo
* Den demokratiske republikken Kongos flagg Mbandaka i Den demokratiske republikken Kongo
* Komorenes flagg Moroni i Komorene

**Amerika*** Brasils flagg Belém i Brasil
* Nicaraguas flagg Bluefields i Nicaragua
* Brasils flagg Boa Vista i Brasil
* Panamas flagg Bocas del Toro i Panama
* Ecuadors flagg Esmeraldas i Ecuador
* USAs flagg Fort Lauderdale i USA
* USAs flagg Hilo i USA
* Guyanas flagg Georgetown i Guyana
* Perus flagg Iquitos i Peru
* Colombias flagg Leticia i Colombia
* Surinams flagg Paramaribo i Surinam
* Perus flagg Pucallpa i Peru
* Brasils flagg Rio Branco i Brasil
* Brasils flagg Salvador i Brasil
 | **Asia/Stillehavet*** Samoas flagg Apia i Samoa
* Bruneis flagg Bandar Seri Begawan i Brunei Darussalam
* Indonesias flagg Banjarmasin i Indonesia
* Indonesias flagg Biak i Indonesia
* Sri Lankas flagg Colombo i Sri Lanka
* Malaysias flagg Georgetown i Malaysia
* Australias flagg Innisfail i Australia
* Malaysias flagg Johor Bahru i Malaysia
* Malaysias flagg Kota Kinabalu i Malaysia
* Malaysias flagg Kuala Lumpur i Malaysia
* Malaysias flagg Kuching i Malaysia
* Indonesias flagg Medan i Indonesia
* Indonesias flagg Padang i Indonesia
* Indonesias flagg Palembang i Indonesia
* Indonesias flagg Pekanbaru i Indonesia
* Singapores flagg Singapore
* Sri Lankas flagg Sri Jayawardenapura Kotte i Sri Lanka
* Papua Ny-Guineas flagg Tabubil i Papua Ny-Guinea
 |

Referanser
----------

1. 1 2   Regnskog, *FN-sambandet* 16.mai 2022
2. ↑  «What is the climate of the rainforest?», *Internet Geography*
3. ↑  McKnight, Tom L; Hess, Darrel (2000): Climate Zones and Types, *Physical Geography: A Landscape Appreciation*. Upper Saddle River, NJ: Prentice Hall. ISBN 978-0-13-020263-5; s. 205–208.

| Klimasoner i Köppens klimaklassifisering |
| --- |
| **Gruppe A: Tropisk** — Regnskog (Af) - Monsun (Am) - Savanne (Aw, As) |
| **Gruppe B: Tørt** — Ørkenklima (BW) - Steppe (BSh, BSk) |
| **Gruppe C: Temperert** — Fuktig subtropisk (Cfa, Cwa) - Maritimt (Cfb, Cwb, Cfc) - Middelhavsklima (Csa, Csb) |
| **Gruppe D: Kontinentalt** — Fuktig kontinentalt (Dfa, Dwa, Dfb, Dwb) - Subarktisk (Dfc, Dwc, Dfd) |
| **Gruppe E: Arktisk** — Tundra (ET) - Permafrost (EF) - Alpint |

|  |  |
| --- | --- |
| Oppslagsverk/autoritetsdata | Encyclopædia Universalis
 |